KULTTUURI - ajatustusten, uskomusten ja käytäntöjen kokonaisuus
OSA 1
Kuinka kulttuurisi on vaikuttanut sinuun?
Käsittääkö kulttuuri ainoastaan eri ihmisryhmiä?
Uskon, että kulttuuri vaikuttaa jokaiseen elämämme alueeseen.
Meillä on eri kulttuuri kotona, työpaikalla ja seurakunnassa.
Haluan puhua siitä, kuinka kulttuuri rakentuu.
Avatkaa 2. Kor. 7-8.
Palaan aina uudelleen näihin lukuihin.
Jakeet alkavat elää joka kerta.
Viime aikoina monet sanat ovat jääneet mieleeni, -
kuten: "Vain hetkeksi".
Tai se, kun apostoli Paavali kehottaa korinttolaisia -
avaamaan sydämensä.
Tänään haluan saarnata 2. Kor. 8. luvun jakeesta 5.
"...vaan antoivat itsensäkin, ennen kaikkea Herralle..."
Mitä se tarkoittaa meille? He antoivat ensin itsensä.
Henkilökohtainen vastuu ja tilivelvollisuus ovat asioita, -
joilla on suuri vaikutus ympäröivään kulttuuriin.
Henkilökohtainen vastuu ja tilivelvollisuus vaikuttavat -
myös jokaisen seurakunnan kulttuuriin.
Ne vaikuttavat jokaisen työpaikan ja perheen kulttuuriin.
Ne vaikuttavat jokaisen sydämeen.
Mille sinä omistaudut?
Mihin turvaudut? Kenelle luovutat sydämesi?
Vastauksesi noihin kysymyksiin luo elämällesi raamit.
Kun saarnaan muille pastoreille, minulta kysytään usein,
kuinka kulttuuria voi rakentaa tai muuttaa.
Yhtäkkiä tajusin, -
ettemme koskaan tehneet päätöksiä tietynlaisen kulttuurin luomisesta.
Emme päättäneet mistään tietyistä periaatteista.
Yritimme vain olla. Yritimme vain seurata Jumalan kutsua.
Olen vakuuttunut siitä, että se mitä sinä päätät olla, -
vaikuttaa maailmasi muodostumiseen.
Se vaikuttaa kulttuuriisi.
2. Kor. 8. luvussa puhutaan tietynlaisesta armosta.
Tuo armo oli tyypillistä juuri Makedonian seurakunnalle.
2. Kor. 8:1 "Mutta me saatamme teidän tietoonne, veljet, -
mitä Jumalan armo on vaikuttanut Makedonian seurakunnissa..."
Jumalan armo vaikutti monissa sen alueen seurakunnissa.
Niissä kävi erilaisia uskovia, toiset kypsempiä kuin toiset.
Heitä kaikkia pystyi kuvailemaan yhdellä sanalla.
2. Kor. 8:6 "...niin että me kehoitimme Tiitusta, -
niinkuin hän jo oli alkanut, saattamaan teidän keskuudessanne -
päätökseen tämänkin rakkaudentyön."
Rakkaudentyöllä viitataan siihen samaan armoon, -
joka vaikutti Makedonian seurakunnissa.
Tiitusta kehotettiin saattamaan aloittamansa työ päätökseen.
Hänen ei pitänyt vain saarnata siitä muille.
Hänen oli osattava omistautua sille työlle -
ja yritettävä ymmärtää Herran tahto seurakuntalaisten kohdalla.
Sitoudutko sinä niihin ihmisiin, joita Herra on ympärillesi antanut?
Ymmärrätkö, missä asioissa sinun olisi oltava uskollinen?
Jakeessa 7 Paavali kehuu korinttolaisia.
2. Kor. 8:7 "Mutta niinkuin teillä on ylenpalttisesti kaikkea: -
uskoa, sanaa, tietoa, kaikkinaista intoa -
ja meistä teihin tullutta rakkautta, -
niin olkaa ylenpalttiset tässäkin rakkaudentyössä."
Missä rakkaudentyössä?
Siinä puhutaan Jeesuksen armosta.
2. Kor. 8:9
"Sillä te tunnette meidän Herramme Jeesuksen Kristuksen armon, että -
hän, vaikka oli rikas, tuli teidän tähtenne köyhäksi, että te hänen -
köyhyydestään rikastuisitte."
Korinttolaiset tunsivat jo Jeesuksen suuren armon.
Kuinka tuo armo toimi käytännössä Makedonian seurakunnissa?
Mistä Paavali siis puhui?
Jae 2 kertoo ilon ylenpalttisuudesta.
Jae 3 kertoo makedonialaisten omasta halusta antaa.
Jae 4 kertoo siitä, kuinka he paljolla pyytämisellä anoivat.
Makedonialaisia yhdisti olosuhteista riippumaton ilo.
Taloudellinen tilanne oli surkea, mutta heitä yhdisti ilo.
He olivat halukkaita auttamaan ja anoivat paljolla pyytämisellä.
Ilo, halukkuus, anominen. Alkaa muodostua kuva armosta.
2. Kor. 8:5. "...eivätkä he vain tehneet, niinkuin me olimme -
toivoneet, vaan antoivat itsensäkin..."
Se mitä päätät olla, vaikuttaa kulttuuriisi.
Se mille asialle tai kenelle omistaudut, -
vaikuttaa suuresti ympäristöösi ja kulttuuriisi.
Niin kävi makedonialaisille.
Korinttolaisia kehotettiin toteuttamaan samaa armoa -
heidän omassa elämässään ja omassa kulttuurissaan.
Sitä armoa luonnehdittiin sanoilla ilo, halukkuus ja anteliaisuus.
Makedonialaiset olivat innokkaita.
Heitä ei voi kuvailla keskinkertaisiksi.
He omistautuivat rakkaudentyölleen innokkaasti.
Tässä raamatunkohdassa puhutaan jatkuvasti siitä, -
minkälaiseksi Paavali rohkaisi Tiitusta muuttumaan.
Teidänkin on muututtava samalla tavalla.
Jos haluatte nähdä, mitä on Jumalan armo ja suosio, -
jos haluatte nähdä innokkuuden hedelmiä elämässänne, -
jos haluatte innostua ja olla energisiä, antautukaa innolle.
Kun perustimme tämän seurakunnan, meitä oli vain pieni ydinjoukko.
Minä ja Bobby olimme kahden pienen pojan vanhempia.
Seurakuntalaisia ei vielä tulvinut sankoin joukoin kokouksiimme.
Jos halusimme tulla tunnetuiksi tietynlaisena seurakuntana, -
meidän oli itse oltava sellaisia.
Mitä sitten teimme?
Hyppäsimme punaiseen Datsuniimme.
Siinä oli musta vinyylikatto.
Se oli jotain siihen aikaan.
Ensin haimme Cameronin sisäoppilaitoksesta.
Seuraavaksi haimme Jimin sotilastukikohdasta.
Haimme jopa Ivanin, joka oli samanikäinen kuin minä olen nyt.
Siitä on jo melkein 30 vuotta.
Ivan oli riippuvainen äidistään. Ivan oli kehitysvammainen.
Haimme siis hänetkin itse.
Siihen aikaan meillä ei ollut muita seurakuntalaisia, -
jotka olisivat voineet kyyditä.
En ikinä unohda Ivanin äidin taloa.
Roskat ja rikkaruohot olivat vallanneet sen.
Ivanin äiti hamstrasi kaikenlaista tavaraa.
Koko talo oli täpötäynnä romua ja roskaa.
Panimme Ivanin takapenkille poikiemme seuraksi.
Silloin poikamme olivat pikkuisia.
Auto alkoi haista, koska roskien haju oli tarttunut Ivaniin.
Hänen olkapäillään oli hilsehiutaleita.
Haimme hänet, koska toteutimme niin innokkaasti Jumalalta saatua näkyä.
Joskus kukaan ei antanut elämäänsä Jeesukselle kokouksen aikana.
En halua kehua itseäni, mutta usein paastosin koko sunnuntain.
Meidän on antauduttava.
Mitä enemmän paastosin ja uskoin ihmisten löytävän Jeesuksen -
ja mitä vähemmän annoin keskinkertaisuuden ohjata minua, -
sitä enemmän aloimme nähdä uusia uskovia.
Kun joku tuli uskoon, päätin paaston kunnon juhlaillalliseen.
Palkitsin itseäni kunnon McDonald's -aterialla.
29-vuotiaan ei tarvitse huolehtia terveydestään.
Sellaisia olimme.
Emme tehneet sen kummempaa.
Jumala on siunannut meitä ja osoittanut suosiotaan.
Lopulta hän antoi meille oman seurakunnan.
Tämä koskee kaikkia.
Olemme saaneet tarjota ihmisille mahdollisuuksia ympäri maailmaa.
Se on Jumalan armon ansiota, mutta armo tarvitsi välineekseen ihmisiä.
Meille on annettu niin paljon mahdollisuuksia.
Herra on siunannut meitä.
Se, millaisia olimme tämän seurakunnan perustusvaiheessa -
ei määrää tämän seurakunnan ilmapiiriä tänään.
Meidän on päätettävä, millaisia olemme nyt.
Se alkaa minusta, vaimostani ja kaikista teistä.
Uskon ja tavoittelen sellaista kulttuuria, -
jonka ilmapiiri ei riipu talvesta eikä kesästä.
Se ei riipu helpoista eikä vaikeista olosuhteista.
Rukoilen, että voisimme aina toimia omistautumisen hengessä.
Meidän on määrättävä oman seurakuntamme kulttuurin raamit.
Meidän on määrättävä oman ympäristömme kulttuurin raamit.
Saatamme alkaa pitää asioita itsestäänselvyyksinä.
Jos alamme pitää asioita itsestään selvinä -
emmekä enää elä antaumuksella, nuo asiat häviävät elämästämme.
Viime aikoina olen käynyt innokkaasti punttisalilla.
Lähelle avattiin uusi punttisali. Sain hyvän avajaistarjouksen.
Otin itselleni jopa valmentajan, koska halusin tulla hyvään kuntoon.
Ensimmäisten viikkojen aikana olen edistynyt mallikkaasti.
Paitsi perjantaina, jolloin en päässyt salille.
Ja lauantaina, koska olin unohtanut siirtää kelloani -
enkä ehtinyt tunnille.
Menetin perjantain ja lauantain. Nyt on tehtävä päätöksiä.
Omistaudunko liikuntaohjelmalleni?
Antaudunko sille?
Uskon todella, niin kuin tekin.
Täällä Herran huoneessa vallitsee uskon ilmapiiri.
Ympärillämme tapahtuu se, minkä uskomme tapahtuvan. Myös kotona.
Minä olen myös isä ja suhtaudun näihin asioihin vakavasti.
Ei kannata surra sitä, jos kaikki ei aina ole onnistunut.
Isät voivat määrätä, mitä heidän kodeissaan tapahtuu.
Lapset joutuvat tottelemaan isää niin kauan kuin asuvat kotona.
Isän esimerkillä on kuitenkin suurempi vaikutus -
kodin kulttuurin muodostumiseen kuin hänen tekemillään säännöillä.
Jos olisin putkimies, voisin olla maailman taitavin putkimies.
Voisin tietää putkista enemmän kuin kukaan muu.
Jos kuitenkin tulisin töihin myöhässä, -
jos jättäisin työn kesken ehtiäkseni seuraavalle keikalle, -
jos putkiremontit eivät koskaan valmistuisi ajallaan, -
niin työtapani määrittelisi firmani maineen ja kulttuurin.
Sanoillani ei olisi mitään merkitystä.
Julkkisten elämässä on asioita, joita kukaan ei kadehdi.
Esimerkiksi paparazzit.
Olisi siistiä joutua niiden jahtaamaksi yhden päivän ajan.
Julkkikset joutuvat sietämään niitä joka päivä.
Katsoin yhtä tosi-TV-ohjelmaa.
Katsoin, kuinka julkkikset nöyryyttivät itseään.
He yrittivät saada lisää julkisuutta.
He eivät arvostaneet sitä, minkälaisia he olivat.
Kun he joutuvat antautumaan julkisuuden ylläpitämiseen, -
he alkavat arvostaa asioita, joita pitivät itsestään selvinä.
Ajatelkaa sitä, kun astelitte alttarille ja sanoitte "tahdon".
Matkan varrella sitä saattaa lopettaa antautumisen.
Avioliitto saattaa kestää sen. Ehkä lapsetkin kestävät.
Mutta sydämesi ei ole enää mukana.
Seurustelun alkuaikojen tavoitteet eivät silloin auta.
Saatoit olla hienokin herrasmies silloin, -
kun pyysit puolisoasi ensimmäisen kerran ulos.
Silloin todellakin olit aivan mahtava tyyppi.
Häämatkalla olit varmasti aivan upea mies.
Entä nyt?
Menneet ovat menneitä. Minkälaisia ihmisiä haluatte olla nyt?
He antoivat itsensä.
He omistautuivat.
Armo-sana kuvaili heitä hyvin.
Heitä kuvailtiin useilla sanoilla noissa lukemissamme jakeissa.
Apostoli Paavali kehotti korinttolaisia tavoittelemaan -
samoja rakkaudentekoja ja tulemaan niissä hyviksi.
Minun rukoukseni on, että me päättäisimme olemuksellamme luoda -
sen kulttuurin, johon Jumala meitä kutsuu.
Me luomme sen kulttuurin olemuksellamme.
Me kaikki elämme omien maidemme kulttuurin keskellä.
Kulttuuri liittyy kuitenkin hyvin läheisesti kotiimme.
Kodissamme ja avioliitossamme vallitsee omanlainen kulttuurinsa.
Kulttuuri liittyy joka asiaan.
Joskus ajattelemme, ettemme voi vaikuttaa kulttuuriimme.
Me kuitenkin luomme elämämme kulttuurin.
Bobby ja minä olemme paimentaneet seurakuntaamme melkein 30 vuotta.
Seurakunnallakin on kulttuuri.
Sitä ei kuitenkaan voi rakentaa.
Tapa, jolla päätämme elää, luo elämäämme kulttuurin.
Minkälaisen perhekulttuurin haluat vallitsevan kodissasi?
Haluatko kodin, joka huokuu lämpöä, rakkautta ja vieraanvaraisuutta?
Entä henkilökohtainen elämäsi?
Haluatko epäjohdonmukaisuuden leimaavan elämääsi?
En usko.
Meidän on päätettävä elää esimerkillisesti.
Meidän on perustettava elämämme suurimman kulttuurinrakentajan, -
eli Jumalan Sanan varaan.
Sille perustalle on turvallista rakentaa kulttuuri.
Raamatun vastaukset muuttuvat todeksi elämässämme.
Silloin esimerkillinen elämämme on rakennettu perustalle, -
joka sallii meidän nousta rajoitustemme yläpuolelle.
Jumalalla on suunnitelma sinun elämäsi varalle.
Jos annamme hänen määrittää meidät, häntä ei voi pysäyttää mikään.
Ultraäänessä selvisi, että tyttärellämme oli selkäydintyrä.
Hänen alaruumiinsa hermopäätteet eivät ole yhteydessä aivoihin.
Hänellä ei ole tuntoa jaloissa.
Hän ei koskaan tule kävelemään, ellei ihmettä tapahdu.
Ensimmäiseksi ajattelin, ettei hän voi koskaan astella alttarille.
Aloin kysellä Jumalalta, miksi joudumme kokemaan tämän.
Tai miksi tyttäreni joutuu kokemaan tämän.
Silloin ei voi lohduttautua tyhjänpäiväisillä sanoilla.
Todelliset uskomukset paljastuvat.
Rakastan sinua aina.
Olen oppinut jotain Taivaan Isän sydämestä.
Rakastan Jessiä kokonaisvaltaisesti, -
eikä mikään voi muuttaa sitä.
Haluan tukea ja auttaa häntä kaikin mahdollisin tavoin.
Joku kysyi minulta, näkeekö Jumala meidät samalla tavalla.
Jumala näkee meidät niin. Hän rakastaa kaikkea meissä.
USKO, TOIVO, RAKKAUS
Raamattu näyttää meille Jeesuksen elämäntavan.
Se on voimallista.
Jos otat Jeesuksen vastaan ja annat hänen tulla elämäsi Herraksi, -
tulet tuntemaan Jumalan armon ja ihmeellisyyden.
Armon kulttuuri on anteeksiannon ja rakkauden kulttuuri.
Se tarjoaa perustan elämän jokaiselle osa-alueelle.
Anna Jeesuksen ottaa hänelle kuuluva paikka elämässäsi.
Toivotan teille siunausta.
Paras on vielä edessäpäin.
Hopea, kulta eivätkä mitkään muutkaan aarteet -
voi houkutella minua pois luotasi.
Kenenkään muun rakkaus ei korvaa sinua.
Jeesus, mikään ei vedä vertoja -
sinun pelastavalle armollesi.
Pelastaja, etsin kasvojasi -
nyt ja ikuisesti.
Lasken jalkojesi juureen kaiken, mitä minussa on.
Nöyränä ihailen majesteettisuutesi ihmeitä.
Tiedän löytäväni kaiken, mitä tarvitsen, -
sinun loputtomasta rakkaudestasi.
Luovun ylpeydestäni, luovun haluistani, -
ylistääkseni Hengessä ja totuudessa.
Etsin sinua enemmän kuin unelmiani tai kuuluisuutta.
Etsin sinua, Herra.
Jeesus, mikään ei vedä vertoja -
sinun pelastavalle armollesi.
Etsin vain sinun kasvojasi -
nyt ja ikuisesti.
Lasken jalkojesi juureen kaiken, mitä minussa on.
Nöyränä ihailen majesteettisuutesi ihmeitä.
Tiedän löytäväni kaiken sen, mitä tarvitsen, -
sinun loputtomasta rakkaudestasi.
Lasken jalkojesi juureen kaiken, mitä minussa on.
Nöyränä ihailen majesteettisuutesi ihmeitä.
Tiedän löytäväni kaiken sen, mitä tarvitsen, -
sinun loputtomasta rakkaudestasi.
LOPUTON RAKKAUS LEVY: JUMALA VOI
Jeesus, mikään ei vedä vertoja -
sinun pelastavalle armollesi.
Maailma etsii vanhurskautta. Se etsii rauhaa Jumalan kanssa.
Raamatun mukaan ihminen saa kaksi lahjaa: armon ja vanhurskauden.
Et voi uskoa, kuinka voimakas ja vaarallinen oikeasti olet.
Kun Jumalan läsnäolo lepää ylläsi, sinusta säteilee valoa.
Se sokaisee paholaisen.
Jumala on luonut valtavan suuren maailmankaikkeuden.
Jossain maailmankaikkeuden kolkassa on pikkuruinen maapallomme, -
ja jossain siellä sinä.
HILLSONG KONFERENSSI 12, ALLPHONES AREENA
Suomennos: Hanna Tischer